Mesut Özil

Mesut Özil (født 15. oktober 1988) er en tysk fotballspiller som spiller for den tyrkiske klubben İstanbul Başakşehir FK.Han er av tyrkisk opphav.
Han spiller offensiv midtbane, men kan også bli plassert på vingen. 
Özil har spilt for flere andre klubber i sin karriere, blant annet Real Madrid, Werder Bremen, Schalke 04 og Rot-Weiss Essen fra Tyskland.
Han var tidligere en del av det tyske landslaget, hvor han til sammen spilte 92 kamper, scoret 23 mål og bidro med 40 assistanser. Han vant også premien for "German Player Of The Year" 5 ganger.
I VM i fotball 2010 i Sør-Afrika slo han for alvor i gjennom. Özil scoret sitt første VM-mål mot Ghana.


== Tidligere klubber ==
Mesut Özil startet karrieren sin i Gelsenkirchen og spilte der i fem år. I 2005 skrev han under en kontrakt for den tyske klubben Schalke 04.
Den 31. januar 2008 ble han solgt til Werder Bremen for €4,3 millioner og skrev under en kontrakt med klubben frem til sesongslutt i 10/11 sesongen. Tiden hans i Werder Bremen var veldig vellykket, noe som gjorde så han kom med på landslaget til Tyskland. Mesut rakk å spille 71 kamper og score 13 mål for klubben.
Grunnet hans prestasjoner under VM i Sør-Afrika i 2010, ble Real Madrid interessert i det tyske stjerneskuddet. Lag som Barcelona, Arsenal og Manchester United var interessert i tyskeren. Den 17. august 2010 skrev Özil under en kontrakt med Real Madrid. Det sies at prisen på han var rundt €15 millioner. Han rakk å spille 105 kamper, og score 19 mål for klubben før han forlot den til fordel for Arsenal den 2. september 2013.


== Arsenal ==
Den 2. september 2013 ble det offisielt, Özil hadde skrevet under en kontrakt for Arsenal FC. Han var Arsenals dyreste kjøp gjennom tidene; 42,5 millioner pund. Özil sa selv at grunnen til at han forlot Real Madrid var fordi han ville ha nye utfordringer. Men mange medier skrev at han hadde vært i en konflikt med Real Madrid, noe som førte til et salg av 25 åringen. Han fikk draktnummer 11 i Arsenal. I hans debutkamp hadde han en målgivende pasning, noe som da selvfølgelig førte til enorme forventninger. Etter en fantastisk start i Arsenaltrøya, ble han skadet, og etterhvert ble mer og mer usynlig under Arsenal sine kamper. Özil ble kritisert og kalt overvurdert, men han kom sterkt tilbake i to følgende kamper mot Manchester United og Liverpool.


== Landslag ==
Den 11. februar 2009 fikk han sin første landskamp for Tyskland mot Norge. Den 5. september 2009 scoret han sitt første landslagsmål mot Sør-Afrika.I 2013 ble han kåret til årets tyske spiller. Han ble verdensmester med Tyskland i VM i Brasil i 2014.
Han ble tatt ut i Tysklands EM-tropp til EM i Frankrike 2016.Han ble tatt ut i Tysklands tropp til VM i fotball 2018 i Russland.Rundt Juli 2018 trakk han seg fra landslaget etter kraftig kritikk grunnet et bilde hvor han poserer med İlkay Gündoğan og den tyrkiske presidenten Recep Tayyip Erdoğan. Årsaken skal derimot også ha vært diskriminering og mangel på respekt fra Det tyske fotballforbundet (DFB) og de tyske mediene. Han spilte til sammen 92 kamper for Tyskland. 


== Referanser ==


== Eksterne lenker ==
Offisielt nettsted 
(en) Mesut Özil – kategori av bilder, video eller lyd på Commons 
(en) Mesut Özil på Internet Movie Database 
(en) Mesut Özil hos The Movie Database 
(de) Mesut Özil – Munzinger Sportsarchiv 
(en) Mesut Özil – FIFA 
(en) Mesut Özil – UEFA 
(fr) Mesut Özil – LÉquipe 
(en) Mesut Özil – Transfermarkt 
(en) Mesut Özil – national-football-teams.com 
(en) Mesut Özil – WorldFootball.net 
(en) Mesut Özil – Soccerbase.com 
(en) Mesut Özil – FootballDatabase.eu 
(de) Mesut Özil – fussballdaten.de 
Mesut Özil på Instagram 
Mesut Özil på Twitch